[{"text_idx": "#000002", "text": "Antau\u0306 longa tempo tri knabinoj eliris por kolekti brullignon."}, {"text_idx": "#000003", "text": "Varmegis, do ili iris malsupren al la rivero por nag\u0302i. Ili ludis kaj s\u0302prucis kaj nag\u0302is en la akvo."}, {"text_idx": "#000004", "text": "Subite ili ekkonsciis ke estas jam malfrue. Ili rapidis hejmen al la vilag\u0302o."}, {"text_idx": "#000005", "text": "Kiam ili preskau\u0306 alvenis hejmen, Nozibele metis sian manon sur la kolon. S\u0302ia kolc\u0302eno estis forgesita! \u201cMi petas, revenu kun mi!\u201d s\u0302i petis siajn amikojn. Sed s\u0302iaj amikoj diris ke estis jam tro malfrue."}, {"text_idx": "#000006", "text": "Do Nozibele reiris sola al la rivero. S\u0302i trovis la kolc\u0302enon kaj rapidis hejmen. Sed s\u0302i perdig\u0302is en la mallumo."}, {"text_idx": "#000007", "text": "Malproksime s\u0302i vidis lumon el kabano. S\u0302i rapidis al g\u0302i kaj frapis je la pordo."}, {"text_idx": "#000008", "text": "Surprize al s\u0302i, hundo malfermis la pordon kaj diris, \u201cKion vi volas?\u201d \u201cMi perdig\u0302as kaj bezonas lokon por dormi,\u201d diris Nozibele. \u201cEniru, alie mi mordos vin!\u201d diris la hundo. Do Nozibele eniris."}, {"text_idx": "#000009", "text": "Tiam la hundo diris, \u201cKuiru por mi!\u201d \u201cSed mi neniam kuiris por hundo antau\u0306e,\u201d s\u0302i respondis. \u201cKuiru, alie mi mordos vin!\u201d diris la hundo. Do Nozibele kuiris iom da mang\u0302aj\u0302o por la hundo."}, {"text_idx": "#000010", "text": "Tiam la hundo diris, \u201cOrdigu la liton por mi!\u201d Nozibele respondis, \u201cMi neniam ordigis liton por hundo.\u201d \u201cOrdigu la liton, alie mi mordos vin!\u201d diris la hundo. Do Nozibele ordigis la liton."}, {"text_idx": "#000011", "text": "C\u0302iutage s\u0302i devis kuiri kaj balai kaj lavi por la hundo. Tiam, iun tagon, la hundo diris, \u201cNozibele, hodiau\u0306 mi devas viziti iujn amikojn. Balau la domon, kuiru la mang\u0302aj\u0302on kaj lavu miajn vestaj\u0302ojn antau\u0306 ol mi revenos.\u201d"}, {"text_idx": "#000012", "text": "Tuj kiam la hundo foriris, Nozibele prenis tri harojn de sia kapo. S\u0302i metis unu haron sub la liton, unu malantau\u0306 la pordon kaj unu en la c\u0302irkau\u0306barejon. Tiam s\u0302i kuris hejmen lau\u0306eble plej rapide."}, {"text_idx": "#000013", "text": "Kiam la hundo revenis, li serc\u0302is Nozibele. \u201cNozibele, kie vi estas?\u201d li kriis. \u201cMi estas c\u0302i tie, sub la lito,\u201d diris la unua haro. \u201cMi estas c\u0302i tie, malantau\u0306 la pordo,\u201d diris la dua haro. \u201cMi estas c\u0302i tie, en la c\u0302irkau\u0306barejo,\u201d diris la tria haro."}, {"text_idx": "#000014", "text": "Tiam ekkonsciis la hundo ke Nozibele trompis lin. Do li kuris kaj kuris la tutan vojon al la vilag\u0302o. Sed la fratoj de Nozibele atendis tie kun grandaj bastonoj. La hundo turnis sin kaj forkuris, kaj poste g\u0302i ne revidig\u0302is."}, {"text_idx": "#000015", "text": "Ilustrita de: Wiehan de Jager"}, {"text_idx": "#000017", "text": "Legi pliajn rakontojn de la 3-a nivelo:"}]